CELEX: 32010D0434
Language: hr
Date: 2010-08-06 00:00:00
Title: 2010/434/EU: Odluka Komisije od 6. kolovoza 2010. o izmjeni priloga I. i II. Odluci 2008/185/EZ u pogledu uvrštavanja Slovenije na popis država članica slobodnih od bolesti Aujeszkoga te uvrštavanja Poljske i regija Španjolske na popis država članica u kojima se provodi odobreni nacionalni program kontrole za tu bolest (priopćena pod brojem dokumenta C(2010) 5358)  Tekst značajan za EGP

03/Sv. 059
            
            
               HR
            
            
               Službeni list Europske unije
            
            
               131
            
         32010D0434
   
               L 208/5
            
            
               SLUŽBENI LIST EUROPSKE UNIJE
            
            
               06.08.2010.
            
         
      ODLUKA KOMISIJE
   
   od 6. kolovoza 2010.
   o izmjeni priloga I. i II. Odluci 2008/185/EZ u pogledu uvrštavanja Slovenije na popis država članica slobodnih od bolesti Aujeszkoga te uvrštavanja Poljske i regija Španjolske na popis država članica u kojima se provodi odobreni nacionalni program kontrole za tu bolest
   (priopćena pod brojem dokumenta C(2010) 5358)
   (Tekst značajan za EGP)
   (2010/434/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin članak 9. stavak 2. i članak 10. stavak 2.,
   budući da:
   
               (1)
            
            
               Direktivom 64/432/EEZ utvrđuju se pravila koja se u Uniji primjenjuju na trgovinu govedima i svinjama, osim divljim svinjama. Člankom 9. te Direktive utvrđeni su kriteriji za odobravanje obveznih nacionalnih programa kontrole za određene zarazne bolesti. Osim toga, člankom 10. te Direktive predviđeno je da ako država članica smatra da je njezino državno područje ili dio njezina državnog područja slobodan od takvih bolesti, uključujući i bolest Aujeszkoga, mora dostaviti Komisiji odgovarajuću popratnu dokumentaciju o tome.
            
         
               (2)
            
            
               Odlukom Komisije 2008/185/EZ od 21. veljače 2008. o dodatnim jamstvima u trgovini svinjama unutar Zajednice vezano uz bolest Aujeszkoga i kriterijima za dostavu informacija o toj bolesti (2) utvrđuju se dodatna jamstva za premještanje svinja između država članica. Ta su jamstva povezana s razvrstavanjem država članica ovisno o njihovom statusu u pogledu bolesti Aujeszkoga.
            
         
               (3)
            
            
               U Prilogu I. Odluci 2008/185/EZ naveden je popis država članica ili njihovih regija koje su slobodne od bolesti Aujeszkoga i u kojima je zabranjeno cijepljenje. U Prilogu II. toj Odluci naveden je popis država članica ili njihovih regija u kojima se provode odobreni nacionalni programi kontrole za iskorjenjivanje bolesti Aujeszkoga.
            
         
               (4)
            
            
               U Poljskoj i Španjolskoj nacionalni programi kontrole za bolest Aujeszkoga provode se već više godina. Za nekoliko španjolskih regija nacionalni program kontrole za bolest Aujeszkoga već je odobren Odlukom Komisije 2007/603/EZ (3).
            
         
               (5)
            
            
               Slovenija je dostavila Komisiji popratnu dokumentaciju vezanu uz status državnog područja Slovenije kao područja slobodnog od bolesti Aujeszkoga, s dokazima da ta bolest nije bila nikada utvrđena u toj državi članici.
            
         
               (6)
            
            
               Komisija je pregledala dokumentaciju koju je dostavila Slovenija te je utvrdila da ispunjava zahtjeve iz članka 10. stavka 1. Direktive 64/432/EEZ. U skladu s tim, tu bi državu članicu trebalo uvrstiti na popis naveden u Prilogu I. Odluci 2008/185/EZ. Taj prilog treba stoga na odgovarajući način izmijeniti.
            
         
               (7)
            
            
               Poljska je dostavila Komisiji popratnu dokumentaciju u vezi s programom koji se provodi na cijelom državnom području Poljske te je zatražila odobrenje tog programa.
            
         
               (8)
            
            
               Španjolska je dostavila Komisiji popratnu dokumentaciju u vezi s programom koji se provodi u autonomnim zajednicama Andaluzija, Aragon, Balearski otoci, Castilla-La Mancha, Katalonija, Ekstramadura, Madrid, u regiji Murcia, zajednici Valencia i pokrajinama Salamanca, Segovia i Soria u autonomnoj zajednici Castilla y León te pokrajini Tenerife u autonomnoj zajednici Kanarski otoci, te je zatražila odobrenje tog programa.
            
         
               (9)
            
            
               Komisija je također utvrdila da nacionalni programi kontrole koje su dostavile Poljska i Španjolska ispunjavaju kriterije utvrđene u članku 9. stavku 1. Direktive 64/432/EEZ. U skladu s tim, Poljsku i Španjolsku trebalo bi uvrstiti na popis naveden u Prilogu II. Odluci 2008/185/EZ. Taj prilog treba stoga na odgovarajući način izmijeniti.
            
         
               (10)
            
            
               Odluku 2008/185/EZ treba stoga na odgovarajući način izmijeniti.
            
         
               (11)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Prilozi I. i II. Odluci 2008/185/EZ zamjenjuju se tekstom iz Priloga ovoj Odluci.
   Članak 2.
   Ova je Odluka upućena državama članicama
   
      Sastavljeno u Bruxellesu 6. kolovoza 2010.
      
         
            Za Komisiju
         
         John DALLI
         
         
            Član Komisije
         
      
   
   
      (1)  SL L 121, 29.7.1964., str. 1977/64.
   
      (2)  SL L 59, 4.3.2008., str. 19.
   
   
      (3)  SL L 236, 8.9.2007., str. 7.
   
   PRILOG
   
      „PRILOG I.
      Države članice ili regije država članica slobodne od bolesti Aujeszkoga i u kojima je zabranjeno cijepljenje
      
                  Oznaka ISO
               
               
                  Država članica
               
               
                  Regije
               
            
                  CZ
               
               
                  Češka
               
               
                  Sve regije
               
            
                  DK
               
               
                  Danska
               
               
                  Sve regije
               
            
                  DE
               
               
                  Njemačka
               
               
                  Sve regije
               
            
                  FR
               
               
                  Francuska
               
               
                  Departmani Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d'Or, Côtes-d'Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute-Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre, Ille-et-Vilaine, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Pariz, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d'Oise, Var, Vaucluse, Vendée, Vienne, Vosges, Yonne, Yvelines
               
            
                  CY
               
               
                  Cipar
               
               
                  Sve regije
               
            
                  LU
               
               
                  Luksemburg
               
               
                  Sve regije
               
            
                  NL
               
               
                  Nizozemska
               
               
                  Sve regije
               
            
                  AT
               
               
                  Austrija
               
               
                  Sve regije
               
            
                  SI
               
               
                  Slovenija
               
               
                  Sve regije
               
            
                  SK
               
               
                  Slovačka
               
               
                  Sve regije
               
            
                  FI
               
               
                  Finska
               
               
                  Sve regije
               
            
                  SE
               
               
                  Švedska
               
               
                  Sve regije
               
            
                  UK
               
               
                  Ujedinjena Kraljevina
               
               
                  Sve regije u Engleskoj, Škotskoj i Walesu
               
            
   
      PRILOG II.
      Države članice ili regije država članica u kojima se provode odobreni nacionalni programi kontrole za iskorjenjivanje bolesti Aujeszkoga
      
                  Oznaka ISO
               
               
                  Država članica
               
               
                  Regije
               
            
                  BE
               
               
                  Belgija
               
               
                  Sve regije
               
            
                  IE
               
               
                  Irska
               
               
                  Sve regije
               
            
                  ES
               
               
                  Španjolska
               
               
                  Sve regije
               
            
                  IT
               
               
                  Italija
               
               
                  Pokrajina Bolzano
               
            
                  HU
               
               
                  Mađarska
               
               
                  Sve regije
               
            
                  PL
               
               
                  Poljska
               
               
                  Sve regije
               
            
                  UK
               
               
                  Ujedinjena Kraljevina
               
               
                  Sve regije u Sjevernoj Irskoj”